Fokus (Lëtzebuergesch Partei)
Fokus ass eng Lëtzebuerger politesch Partei. Si gouf den 21. Februar 2022 virgestallt.

Grënnungsmembere sinn de fréieren CSV-President Frank Engel, de fréieren DP-Generalsekretär Marc Ruppert, de fréiere President vun der Handelskonfederatioun an DP-Member Gary Kneip an den Affekot a grénge Gemengerot vun Esch-Uelzecht, Luc Majerus.

Gemengewalen 2023 
Bei de Gemengewale vum 11. Juni 2023 hat Fokus an der Stad, zu Déifferdeng an zu Suessem mat jee enger Lëscht kandidéiert. An der Stad krute se 2,38 % vun de Stëmmen, zu Déifferdeng 2,3 % an zu Suessem 2,68 %. A kenger vun den 3 Gemengen huet e Kandidat et an de Gemengerot gepackt.

Chamberwalen 2023 
Bei de Chamberwale vum 8. Oktober 2023 krut Fokus am ganzen 93.839 Stëmmen, wat 2,49 % vun alle Stëmmen entsprécht; net genuch fir een Deputéiertemandat.

Um Spaweck 
 Michel Cames: "Fokus Bürgergesellschaft. Zu der von Frank Engel angeregten neuen Partei." forum+, Gesellschaft, Parteien, Politik (forum.lu). 24. Februar 2022.

Politesch Parteien zu Lëtzebuerg